armvectores/hy_wikipedia_2023 huggingface dataset:
Ռոբերտ Գալոյան

Ռոբերտ Խորենի Գալոյան (30 հունվարի 1964 թ., Երևան), ՀՀ պետական գործիչ, հարկային ծառայության գեներալ-մայոր։


== Կրթություն ==
1981 թ. ավարտել է Երևանի թիվ 10 միջնակարգ դպրոցը
1985 թ. ավարտել է Երևանի ժողովրդական տնտեսության ինստիտուտի «Աշխատանքի էկոնոմիկա և կազմակերպում» ֆակուլտետը։


== Աշխատանքային գործունեություն ==
1985 թ. սեպտեմբեր - հոկտեմբեր - «Էլեկտրոտեխնիկական» գործարանի ինժեներ-նորմավարող,
1985 թ. սեպտեմբեր - 1987 թ. հունիս - ծառայել է Խորհրդային բանակում,
1987 թ. հունիս - 1991 թ. ապրիլ - «Էլեկտրոտեխնիկական» գործարանի ինժեներ-նորմավարող, տնտեսագետ,
1991 թ. ապրիլ - 1993 թ. օգոստոս - ՀՀ Հարկային տեսչության Սպանդարյանի ՏՀՏ հարկային տեսուչ,
1993 թ. օգոստոս - 1995 թ. նոյեմբեր - ՀՀ Հարկային տեսչության օպերատիվ վարչության Սպանդարյանի բաժնի օպերլիազոր,
1995 թ. նոյեմբեր - դեկտեմբեր - ՀՀ Հարկային տեսչության օպերատիվ վարչության Շենգավիթի բաժնի օպերլիազոր,
1997 թ. հունվար - մայիս - ՀՀ Հարկային տեսչության պետի աշխատակազմի ղեկավար,
1997 թ. մայիս - 2000 թ. փետրվար - Սպանդարյանի ՏՀՏ պետ,
2000 թ. փետրվար - հունիս - Արմավիրի ՏՀՏ պետ,
2000 թ. հունիս - 2002 թ. հունվար - Արաբկիրի ՏՀՏ պետ,
2002 թ. հունվար - 2003 թ. հոկտեմբեր - Մյասնիկյանի ՏՀՏ պետ,
2003 թ. հոկտեմբեր - 2006 թ. հունվար - ՀՀ ԿԱ Հարկային պետական ծառայության օպերատիվ հետախուզության վարչության պետի տեղակալ,
2006 թ. հունվար - հունիս - ՀՀ ԿԱ Հարկային պետական ծառայության հարկային տեսչությունների աշխատանքների համակարգման թիվ 2 վարչության պետ,
2006 թ. հունիս - 2007 թ. հոկտեմբեր - ՀՀ ԿԱ Հարկային պետական ծառայության օպերատիվ հետախուզության վարչության պետի տեղակալ,
2007 թ. հոկտեմբեր - 2008 թ. հունիս - ՀՀ ԿԱ Հարկային պետական ծառայության Խորհրդայինի ՀՏ պետ,
2008 թ. հունիս - հոկտեմբեր - ՀՀ ԿԱ Հարկային պետական ծառայության Նորք-Մարաշի ՀՏ պետ,
2008 թ. հոկտեմբեր - 2009 թ. մարտ - ՀՀ ԿԱ Պետական եկամուտների կոմիտեի Օպերատիվ-հետախուզության վարչության պետի տեղակալ,
2009 թ. մարտ - 2012 թ. փետրվար - Օպերատիվ հետախուզության վարչության պետ
2012 թ. փետրվարի 10-ին ՀՀ Վարչապետի որոշմամբ նշանակվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի տեղակալ։
2014 թ. մայիսի 17-ին ՀՀ Վարչապետի որոշմամբ ազատվել է Հայաստանի Հանրապետության կառավարությանն առընթեր պետական եկամուտների կոմիտեի նախագահի տեղակալի պաշտոնից։
2014 թ. հունիսից ՀՀ ԿԱ Պետական եկամուտների կոմիտեի վերակազմավորման և ՀՀ ֆինանսների նախարարությանը միավորելու կապակցությամբ նշանակվել է ՀՀ ֆինանսների նախարարության Օպերատիվ հետախուզության և ներքին անվտանգության գլխավոր վարչության պետ։


== Կոչումներ ==
2012 թ. դեկտեմբերի 28-ի ՀՀ Նախագահի հրամանագրով շնորհվել է Հարկային ծառայության գեներալ-մայորի հատուկ կոչում։
Ամուսնացած է, ունի երկու որդի


== Ծանոթագրություններ ==
Մակունինո (գյուղ, Դեմիդովսկի շրջան)

Մակունինո (ռուս.՝ Макунино), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մովսես Աբելյան

Մովսես Աբելյան (1963, Երևան, Հայկական ԽՍՀ, ԽՍՀՄ), հայ դիվանագետ, ՄԱԿ-ի Գլխավոր քարտուղարի տեղակալ՝ Գլխավոր ասամբլեայի և կոնֆերանսների կառավարման հարցերով։


== Կենսագրություն ==
Ծնվել է 1963 թվականին Երևանում։ Երեք տարեկանից բնակվել է Սամցխե-Ջավախքի Նորշեն գյուղում, որտեղ էլ 1980 թվականին ավարտել է միջնակարգ դպրոցը։


=== Կրթություն ===
Կրթությունը ստացել է Հայաստանում, Ռուսաստանում և ԱՄՆ-ում։


=== Աշխատանքային գործունեություն ===
1989 թվականից, ԵՊՀ կիրառական մաթեմատիկայի ֆակուլտետի դասախոս և փոխդեկան։
1991 թվականից, ԵՊՀ կիրառական մաթեմատիկայի ֆակուլտետի դոցենտ։

1998-2003, ՄԱԿ-ում Հայաստանի մշտական ներկայացուցիչ, իսկ մինչ այդ` մշտական ներկայացուցչի տեղակալը։ Դիվանագիտական ծառայության ընթացքում նախագահել է ՄԱԿ-ի ԳԱ 5-րդ կոմիտեն և Մանկական հիմնադրամը, ինչպես նաև հանդիսացել է Զինաթափման հանձնաժողովի փոխնախագահ, խաղաղապահ գործողությունների ֆինանսավորման բարեփոխումների հատուկ բանակցող և ԳԱ 57-րդ նստաշրջանի կազմակերպության բարեփոխումների հարցերով համակարգող։
2001, ՅՈՒՆԻՍԵՖ-ի նախագահ։
Մինչև 2016, Գլխավոր ասամբլեայի վարչական ու բյուջետային հարցերով կոմիտեի (5-րդ կոմիտե) և Ծրագրերի ու համակարգման հարցերով կոմիտեի քարտուղարի պաշտոնները։
2011 ապրիլ-2016 մարտ, ՄԱԿ-ի Անվտանգության խորհրդի հարցերով բաժանմունքի տնօրենի պաշտոնը։ Այս պաշտոնում Մովսես Աբելյանը խորհրդատվություն է տրամադրել Անվտանգության խորհրդի նախագահին, անդամներին, ինչպես նաև ԱԽ օժանդակ մարմիններին՝ ԱԽ աշխատանքներին, պրակտիկային ու ընթացակարգերին առնչվող հարցերի վերաբերյալ։
2016 մարտ-2019 հունիս, ՄԱԿ-ի գլխավոր քարտուղարի՝ Գլխավոր ասամբլեայի և կոնֆերանսների կառավարման հարցերով օգնական։
2019 հունիսից, ՄԱԿ-ի Գլխավոր քարտուղարի տեղակալ՝ Գլխավոր ասամբլեայի և կոնֆերանսների կառավարման հարցերով։


== Գիտական գործունեություն ==
Ֆիզիկամաթեմատիկական գիտությունների թեկնածու։


== Ընտանիք ==
Ամուսնացած է, ունի երկու երեխա ։


== Ծանոթագրություններ ==
MTV երաժշտական տեսահոլովակի մրցանակաբաշխություն

MTV երաժշտական տեսահոլովակի մրցանակաբաշխություն (անգլերեն՝ MTV Video Music Awards), MTV հեռուստաընկերության կողմից անցկացվող ամենամյա մրցանակաբաշխություն տարվա լավագույն տեսահոլովակ անվանակարգերում։
Առաջին մրցանակաբաշխությունը անցկացվել է 1984 թվականին Նյու Յորքի «Ռադիո սիթի մյուզիք հոլում»։ Սովորաբար MTV երաժշտական տեսահոլովակի մրցանակաբաշխությունը անցկացվում է Նյու Յորքում կամ Լոս Անջելեսում, սակայն արարողությունը հյուրընկալել են նաև Մայամին և Լաս Վեգասը։
Մրցանակաբաշխությունը նաև հայտնի է «Օսկար երիտասարդների համար» անվանմամբ։ Այսօր այն մեծ հեղինակություն է ձեռք բերել միլիոնավոր երիտասարդների շրջանում։


== Արարողությունների ցանկը ==


== Ծանոթագրություններ ==


== Արտաքին հղումներ ==
Պաշտոնական կայք
Արփավուտ

Արփավուտ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդ-Մադեն ճանապարհի վրա, հարթավայրում։


== Պատմություն ==
1915 թվականի Մեծ եղեռնի ժամանակ Արփավուտի հայերը տեղահանվել և աքսորվել են Դեր Էզ-Զոր, որտեղ մեծ մասը զոհվել է։


== Բնակչություն ==
XX դարի սկգբին ուներ 70 տուն (600 շունչ) հայ բնակիչ։


== Տնտեսություն ==
Զբաղվում էին հողագործությամբ, այգեգործությամբ և անասնապահությամբ։


== Պատմամշակութային կառույցներ ==
Արփավուտն ուներ Ս․ Գևորգ և Ս. Սարգիս անուններով եկեղեցիներ։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Հայաստանում Եվրոպական քոլեջ

Հայաստանում Եվրոպական քոլեջ (անգլ.՝ European College in Armenia, ֆր.՝ Collège européen en Arménie), միջին մասնագիտական ուսումնական հաստատություն։
Հիմնադրվել է 2006 թվականին՝ Հայաստանում Եվրոպական միության ներկայացուցչության ջանքերի շնորհիվ։


== Ֆակուլտետներ ==
Հայաստանում Եվրոպական քոլեջը պատրաստում է մասնագետներ հետևյալ մասնագիտություններով.

Զբոսաշրջային (տուրիստական) կառավարման մասնագետներ
Թարգմանչական գործ տարբեր լեզվական հմտություններով
Միջազգային իրավունքի և կառավարման մասնագետներ
Հաշվողական տեխնիկայի և ավտոմատացված համակարգերի ծրագրային ապահովման մասնագետների (տեխնիկ-ծրագրավորողների)


== Ծանոթագրություններ ==
Ֆուտբոլային լիգայի գավաթի եզրափակիչ 1969

Ֆուտբոլային լիգայի գավաթի եզրափակիչ 1969, Ֆուտբոլային լիգայի գավաթի 9-րդ խաղարկությունն է, որում հաղթեց «Սուինդոն Թաուն» ֆուտբոլային ակումբը 3–1 հաշվով՝ «Արսենալին»։ Խաղը կայացավ Լոնդոնի Ուեմբլի մարզադաշտում։
Հայֆա

Հայֆա (եբրայերեն՝ חֵיפָה‎, արաբ․՝ حَيْفَا‎‎, նաև հիշատակվում է որպես Հեյֆա և Հեֆա), հյուսիսային Իսրայելի ամենամեծ քաղաքը և երրորդը Իսրայելի քաղաքների ցանկում ավելի քան 265.000 բնակչությամբ։ Հայֆան տարածվում է Կարմել լեռան լանջերին և ավելի քան 3000 տարվա պատմություն ունի։ Հայֆայում է գտնվում Բահայի հավատի վարչական և հոգևոր կենտրոնը, այն աշխարհի բոլոր բահայիների համար սուրբ քաղաք է և ուխտավայր։ Այստեղ են գտնվում նաև մի քանի վարչական շինություններ՝ Արդարության Համաշխարհային Տան նստավայրը, ինչպես նաև բահայիների այգիները, Բաբի դամբարանը, որը բնակիչներն անվանում են «Բահայի տաճար»։


== Անվանում ==
Տարբերակներից մեկով Հայֆա նշանակում է «գեղեցիկ ափ» եբրայերեն՝ חוף יפה‎ «հոֆ յաֆե»։
Խաչակիրները քաղաքի անունը կապում էին առաջին քահանա Կայիֆայի անվան հետ, որի ժամանակ Հիսուս Քրիստոսը խաչվել էր:
Մեկ այլ տարբերակի համաձայն այդ անունը ծագել է այդ տարածաշրջանում վաղ տարածված արամեական լեզվից, որով «հաֆֆա» նշանակում է ուղղակի «ափ»։


== Տես նաև ==
Իսրայելի քաղաքների ցանկ
Հայֆայի թատրոն


== Ծանոթագրություններ ==
Մայք Ջաջ

Մայքլ Քրեյգ Ջաջ (անգլ.՝ Michael Craig Judge, հոկտեմբերի 17, 1962(1962-10-17), Գուայակիլ, Էկվադոր, ամերիկացի պրոդյուսեր, դերասան, ռեժիսոր, սցենարիստ, կոմպոզիտոր և անիմատոր։ Ունի ֆիզիկոսի և ճարտարագետի կրթություն, սակայն հայտնի է դարձել կինեմատոգրաֆիայում և մուլտիպլիկացիայում աշխատանքի շնորհիվ։ Լայն ճանաչում է ստացել «Բիվիս և Բաթհեդ» անիմացիոն սերիալի ստեղծումից հետո։


== Կենսագրություն ==
Մայք Ջաջը ծնվել է Գուայակիլ քաղաքում, մեծացել է Ալբուկերկում, որտեղ հաճախել է Սբ Պիուս X ավագ դպրոցը, Նա մարդաբան, Ջիմ Ջաջի որդին է։ Այսօր ապրում է Օսթինում։ Նվագում է բաս կիթառ։
1991 թվականին կարճամետրաժ մուլտֆիլմ Ջաջը (նաև հայտնի է որպես Միլթոնի կարճ շարքը) ընդունվեց «Comedy Central»-ի կողմից։
1992 թվականին Ջաջը ստեղծեց  «Liquid Television» ժողովածուն, որում առաջին անգամ ներկայացվեցին Բիվիս և Բաթհեդը կերպարները։ Մուլտֆիլմը հանգեցրել Է MTV-ի «Բիվիսը և Բաթհեդը» սերիալի հայտնվելուն, որտեղ Ջաջը հնչեցրել է երկու հիմնական և շատ երկրորդական կերպարներ։ Սերիալում Բիվիսը և Բաթհեդը հաճախել են Ալբուկերկում գտնվող Հայլենդի միջնակարգ դպրոց։ Շոուն ցուցադրվել է, 1997 թվականներին, նրա մոտիվներով 1996 թվականին նկարահանվել է «Բիվիսը և Բաթհեդը հատկացնում են Ամերիկային», 2011 թվականին Ջաջը որոշեց շարունակել լեգենդար մուլտսերիալը։
1997 թվականին FOX հեռուստաալիքի համար Ջաջը ստեղծել է «Բլրի արքան» մուլտսերիալը։ Այս ցուցադրության կերպարներից շատերը ստեղծվել են այն մարդկանց հիման վրա, որոնք նա գիտեր, երբ ապրում էր Տեխասում։ Ջաջին բարձրաձայնեցին Հենք Հիլլը և Բումհաուերը։


== Ֆիլմագրություն ==


=== Դերասան ===


=== Կրկնօրինակում ===


=== Սցենարներ և ռեժիսուրա ===


=== Պրոդյուսերական աշխատանք ===


=== Երաժշտություն ===


== Ծանոթագրություններ ==
Գոգն

Գոգն (վրաց.՝ გოგნი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 448 մարդ։


== Ծանոթագրություններ ==
Ցատկի իրավունք

«Ցատկի իրավունք», խորհրդային գեղարվեստական ֆիլմ, որը նկարահանել է ռեժիոր Վալերի Կրեմնյովը։ Պրեմիերան տեղի է ունեցել 1973 թվականի ապրիլի 30-ին։ Գլխավոր հերոսի՝ Վիկտոր Մոտիլի նախատիպը եղել է Վալերի Բրումելը, որը մասնակցել է սցենարի ստեղծմանը։


== Սյուժե ==
Բարձրացատկի ռեկորդակիր Վիկտոր Մոտիլը (Մարտինով) ունի ամեն ինչ՝ համաշխարհային համբավ և սիրելի աղջիկ (Վասիլևա)։ Բայց մի անգամ նա ենթարկվում  է ավտոմոբիլային վթարի։ Բժիշկների որոշումը հիասթափեցնող է՝ կարիերայի ավարտ։ Սակայն, հակառակ բժիշկների խորհուրդներին, նա փորձում է վերադառնալ «մեծ սպորտ։ Պատահականության բերումով Մոտիլը ծանոթանում է փորձարարական մեթոդի վիրաբույժ Գարանինի (Լև Կրուգլի) հետ, որը չի երաշխավորում բուժման հաջող արդյունք։ Այդ ժամանակ հավաքականում առաջին դերում հանդես է գալիս մեկ այլ երիտասարդ մարզիկ՝ Վալենտին Գրիշանովը։ Ապաքինված Մոտիլի հետ նրանք մեկնում են միջազգային մրցաշարի…


== Դերերում ==
Ալեքսանդր Մարտինով – Վիկտոր Մոտիլ
Տատյանա Վասիլևա – Կատյա (լուսագրերում՝ Տատյանա Իցիկովիչ)
Վլադիմիր Զամանսկի – ծեր մարզիչ
Ռոման Գրոմադսկի – Սերգեյ Կնյաժին
Լև Կրուգլի – Գարանին
Յուրի Սոլոմին – նոր մարզիչ
Իվար Կալնինշ – Վալենտին Գրիշանով
Իգոր Կուզնեցով – Ստիգ Պետերսոն
Զոյա Իսաևա – ադմինիստրատոր հյուրանոցում
Սվետլանա Կետրելովա – աղջիկ հյուրանոցում
Ելենա Մաքսիմովա – դայակ հիվանդանոցում 
Վլադիմիր Պլոտնիկով – «Շչերբատի», Մոտիլի համադասարանցի
Տատյանա Եգորովա – լրագրող, որը Մոտիլից հարցազրույց է վերցնում (լուսագրերում նշված չէ)
Խարի Շվեյց – Սանյա, մուրճի նետող (հնչյունավորել է Յուրի Վոլինցևը)
Օլգա Մատեշկո – լրագրող կարմիր հագուստով
Ռոդիոն Ալեքսանդրով – երկրպագու Կիևի մարզադաշտում


== Նկարահանող խումբ ==
Սցենարիստներ՝ Ալեքսանդր Լապշին, Վալերի Բրումել
Բեմադրող ռեժիսոր՝ Վալերի Կրեմնև
Օպերատոր՝ Ռոման Վեսելեր
Բեմադրող նկարիչ՝ Վադիմ Կիսլիխ
Կոմպոզիտոր՝ Ալֆրեդ Շնիտկե
Դիրիժորներ՝ Վլադիմիր Վասիլև, Գեորգի Գարանյան
Հնչյունային օպերատոր՝ Վիկտոր Զորին


== Ծանոթագրություններ ==
Բոգունինո

Բոգունինո (ռուս.՝ Богунино), գյուղ Ռուսաստանի Տվերի մարզի Կիմրսկի շրջանի կազմում։
Բնակչությունը 2008 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բի մուվի։ Մեղրային դավադրություն

«Բի Մուվի. Մեղրային դավադրություն» (անգլ.՝ Bee Movie, վերնագրի բառացի թարգմանություն՝ «Մեղվային ֆիլմ», ակնարկում է B movie-ի երկիմաստությունը), կատակերգական անիմացիոն ֆիլմ։
Կարգախոսը՝ «Թռեք քաղցրի վրա»


== Սյուժե ==
Բարի Բի Բենսոնը մեղու է, որը նոր է ավարտել քոլեջը և շատ է հիասթափված իր ապագա կարիերայի հեռանկարից, քանի որ միակ ընտրությունը, որը բացվում է «մեղվի» առաջ, մեղր հավաքելն է։ Ուղևորվելով ուր պատահի, նա բացահայտում է աշխարհը մեղվանոցից դուրս։ Բարին հայտնվում է գռվռտոցի մեջ, որից նրան դուրս է բերում Վանեսսան, ով ծաղկավաճառ էր Նյու Յորքից։ Երբ Բարին իմանում է, որ մարդիկ ուտում են մեղրը, որոնք արտադրում են մեղուները, նա որոշում է մարդկանց դատի տալ, բայց դրանով իսկ դուրս է բերում աշխարհը անկայուն բալանսից։


== Դերերում ==
Դերասաններ, որոնք հնչյունավորել են հերոսներին

Ջերի Սայնֆելդ — Բարի Բի Բենսոն
Ռենե Զալվեգիր — Վանեսա Բլյում
Քրիս Ռոք — մոծակ
Մեթյու Բրոդերիկ — Ադամ Ֆլայման
Քեթի Բեյթս — Ջանեթ Բենսոն
Պատրիկ Ուոբերթոն — Կեն
Ջոն Գուդման — Լեյթոն Թ. Մոնթգոմերի
Լիոտա Ռեյ — ինքն իրեն
Լարի Քինգ — Պչե-Լարի Քինգ
Sting — ինքն իրեն
Թրես Մաքնիլ — Ջանեթ Չանգ / Մայր / Կով


== Ռուսական կրկնօրինակում ==
Ֆիլմը կրկնօրինակվել է «Пифагор» ստուդիայի կողմից «Dreamworks Animation» և «Paramount Pictures» ընկերությունների պատվերով 2007 թվականին։

Կրկնօրինակման ռեժիսոր և սինխրոն տեքստի հեղինակ - Վյաչեսլավ Բարանով
Թարգմանիչ և նախագծի պատասխանատու - Պավել Սիլենչուկ
Հնչյունային ռեժիսորներ - Միխայիլ Բորիսով, Դմիտրի Բատիժև
Ռեժիսորի օգնական - Արինա Օդնորոբովա


=== Դերերը կրկնօրինակել են ===
Միխայիլ Շաց — Բարի
Վալերիա Կուդրյավցևա — Վանեսա
Վասիլի Դախնենկո — Ադամ Ֆլեյման՝ Բարրիի ընկերը
Վլադիմիր Զայցև — Քեն
Ալեքսեյ Կոլգան — Մոնթգոմերի
Ռուդոլֆ Պանկով — Լու
Ալեքսանդր Կովրիժնիխ — Լոսեգրիզ
Լյուդմիլա Գնիլովա — Ջանեթ Բենսոն, Բարրիի մայրը
Ալեքսեյ Բորզունով — Մարտին Բենսոն, Բարրիի հայրը
Բորիս Շուվալով — մեղուների քոլեջի ռեկտոր / բեռնատարի վարորդ / լրագրող
ՆԻկիտա Պրոզորովսկի — Պչե-Լարի Քինգ
Նինա Տոբիլևիչ — Տրուդի, էքսկուրսավար
Իլյա Խվոստիկով — Ռեյ Լիոտա
Օլգա Կուզնեցովա — դատավոր Բամբլթոն
Միխայիլ Տիխոնով — Սթինգ/ բանվոր-մեղու
Դլվին Շարբակով — Բոբ Շմել / կարդում է ներածական տեքստը
Ելենա Բորզունովա — կով
Ալեքսանդր Նովիկով — Վազվել, մեղուների ձեռնարկության տնօրեն
Պյոտր Իվաշենկո — Կլաուս Վանդերհայդեն / օդաչու
Անդրեյ Բարխուդարով — Հեքտոր
Յուրի Մալյարով — հորեղբայր Կարլ
Յուրի Բրենև — հաղորդավար


=== Էպիզոդներում ===
Վյաչեսլավ Բարանով
Սերգեյ Բուրունով
Վլադիմիր Վիխրով
Ալեքսանդր Գավրիլին
Միխաիլ Գեորգիու
Օլգա Գալավանովա
Օլգա Զուբկովա
Անդրեյ Կազանցև
Ալեքսանդր Կոմլև
Օլեգ Կուցենկո
Յուրի Մենշագին
Նիկոլայ Պրյանիշկով
Ալեքսանդր Ռիժկով


== Տեխնիկական տվյալներ ==
Կինոընկերություն - Kodak 35mm
Ձայն - Dolby Digital 5.1, DTS 5.1, SDDS 7.1
Ռեյտինք MPAA - PG


== Ծանոթագրություններ ==


== Արտաքին հղումներ ==
Պաշտոնական կայքէջ
«Բի Մուվի. Մեղվային պատմություն»(անգլ.) ֆիլմը Internet Movie Database կայքում
A Special Early Look at Bee Movie(չաշխատող հղում)
BeenToTheMovies.com: Bee Movie(չաշխատող հղում)
Bee Movie Fandango-ից
Bee Movie(չաշխատող հղում) DVD Talk-ից
«Би муви: медовый заговор» / «Bee Movie»
Նիմֆենբուրգի պալատ

Նիմֆենբուրգի պալատ (գերմ.՝ Schloss Nymphenburg), գտնվում է Մյունխենի արևմուտքում, Նոյհաուզեն-Նիմֆենբուրգ շրջանում։ Ներառված է պատմության ու մշակույթի հուշարձանների ցանկում։ Կուրֆյուրստ Ֆերդինանդ Մարիայի հրամանով կառուցումը 1664 թվականին սկսել և 1675 թվականին ավարտել է ճարտարապետ Ագոստինո Բարելին։ Կառուցումից հետո ամրոցը բազմիցս ընդլայնվել է։ Ի սկզբանե պալատը կառուցվել էր բարոկկո ոճով։
Պալատի ներսում հետաքրքրություն են ներկայացնում.

ռոկոկո ոճի Մեծ դահլիճը՝ զարդարված Ցիմերմանի որմնանկարներով,
հանրահայտ Գեղեցկուհիների պատկերասրահը՝ Շտիլերի աշխատանքներ եվրոպացի 36 ամենագեղեցիկ կանանց դիմանկարներով,
Լաքապատ աշխատասենյակը՝ սև և կարմիր լաքապատ չինական տախտակադրվագներով։Նիմֆերբուրգի պալատական զբոսայգին պալատի հետ ձևավորում է մի ամբողջություն և որպես Եվրոպայի խոշորագույն թագավորական պալատ դեպի իրեն գրավում է մեծ թվով զբոսաշրջիկների։
Բլյուտենբուրգ ամրոցի հետ պալատը միանում է ուղիղ տեսանելության շերտով՝ ապահովելով նրանց միջև տեսողական կապ։ 20-րդ դարի կեսերից այն ծածկվել է ծառերով, սակայն նախատեսվում է վերականգնում։


== Պատկերասրահ ==

		
		
		
		
		
		
		
		
		


== Տես նաև ==
Նիմֆենբուրգի բուսաբանական այգի


== Ծանոթագրություններ ==


== Արտաքին հղումներ ==
Պալատների, զբոսայգիներ, լճերի Բավարիայի կառավարման պաշտոնական կայք
Lonely Boy (երգ)

Lonely Boy, The Black Keys ամերիկյան ռոք խմբի երգ «El Camino» 7-րդ ստուդիական ալբոմից, որը որպես առանձին սինգլ թողարկվել է 2011 թվականի հոկտեմբերի 26-ին։ Երգն արժանացել է երկու «Գրեմմի» մրցանակի «Լավագույն ռոք երգ» և «Տարվա լավագույն ձայնագրություն» կատեգորիաներում 2013 թվականի փետրվարի 10-ի «Գրեմի» մրցանակաբաշխության ժամանակ, որտեղ առաջադրված է եղել «Տարվա լավագույն ձայնագրություն» կատեգորիային։


== Պատմություն ==
Երգն արժանացել է The Daily Telegraph, The Observer և Pitchfork Media ամսագրերի քննադատների դրական արձագանքին։ Rolling Stone ամսագրի ակնարկում երգը ստացել է 4 միավոր 5-ից։ Սինգլն ԱՄՆ-ում և Կանադայում գլխավորել է մի քանի ռոք-չարտ, այդ թվում US Alternative Songs (Billboard) և US Rock Songs (Billboard)։


== Ստեղծագործությունների ցանկ ==


== Ձայնագրության մասնակիցներ ==
Դեն Աուերբախ՝ վոկալ, կիթառ
Պատրիկ Քարնի՝ հարվածային երաժշտական գործիքներ
Danger Mouse՝ բաս կիթառ, ստեղնաշարային գործիքներՀրավիրված մասնակիցներԼիսա Հանս (Leisa Hans)՝ բեք վոկալ
Հիզեր Ռիգդոն (Heather Rigdon)՝ բեք վոկալ
Էշլի Ուիլկոկսոն (Ashley Wilcoxson)՝ բեք վոկալ


== Չարտեր ==


== Ծանոթագրություններ ==


== Արտաքին հղումներ ==
«The Black Keys» խմբի պաշտոնական կայք
Ալբոմի երգերի տեքստեր
Գուրամիշվիլի (մետրոյի կայարան)

Գուրամիշվիլի (վրաց.՝ გურამიშვილი), Թբիլիսիի մետրոպոլիտենի Ախմետելի-Վարկեթելի գծի կայարաններից է։ Գտնվում է Սարաջիշվիլի թեատրի և Ղրմաղելե կայարանների միջև։ Բացվել է 1985 թ. նոյեմբերի 16-ին։
Մինչև 1992 թվականը կայարանի անունը «Թեմկա» էր (վրաց.՝ თემქა)։


== Արտաքին հղումներ ==
LIVE Video կայարանում
Թբիլիսիի պաշտոնական կայքում տեղադրված կայարանի ուղեցույց(չաշխատող հղում)
Թբիլիսիի մետրոպոլիտենի գծերի սխեման Archived 2011-10-04 at the Wayback Machine.
Արշամ Խոնդկարյան

Արշամ Թևոսի Խոնդկարյան (հուլիս 1881, Ախվեիս, Սուրմալուի գավառ, Երևանի նահանգ, Ռուսական կայսրություն - դեկտեմբերի 1, 1965(1965-12-01), Փարիզ), հայ քաղաքական գործիչ, Հայաստանի առաջին հանրապետության արդարադատության նախարար։ 


== Կենսագրություն ==
Ծնվել է 1881 թվականի հուլիսին, Իգդիրի Հախվերես գյուղում։ Սովորել է Էջմիածնի Գևորգյան հոգևոր ճեմարանում և Օդեսայի համալսարանի իրավաբանության բաժնում։


== Գործունեություն ==
1917 թվականին, ռուսական հեղափոխության ժամանակ Խոնդկարյանը Անդրկովկասը ներկայացնող քաղաքական կարևոր գործիչներից մեկն էր։
1918 թվականին Հայաստանի առաջին հանրապետության անկախացումից հետո Արշամ Խոնդկարյանը ներկայացված էր նորաստեղծ հանրապետության առաջին օրենսդիր մարմնում` Հայաստանի Խորհրդում։
Ընտրվել է Հայաստանի առաջին հանրապետության խորհրդարանի անդամ, սերտ գործակցության մեջ է եղել Դաշնակցության հետ և նշանակվել է արդարադատության նախարար։
Նա 1921 թվականին տեղափոխվել է արտասահման։ 1924 թվականին հաստատվել Փարիզում, ուր մինչև իր մահը զբաղվել է հրապարակագրական բեղուն գործունեությամբ` առավելաբար խորհրդային կարգերի քննադատությանը նվիրելով իր աշխատանանքերը։ Եղել է «Տնի» (օրեր) թերթի խմբագիրը։
Արշամ Խոնդկարյանը մահացել է 1965 թվականի դեկտեմբերի 1-ին, Փարիզում։


== Ծանոթագրություններ ==
Գեհենիք

Գեհենիք կամ Գոմեր, Գեմուր (այժմ կոչվում է՝ Գյոմյուր ադրբ.՝ Gömür), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Հայտնի անձինք ==
Աղվան Վարդանյան
Վարդգես Ավագյան


== Տես նաև ==
Շահբուզի շրջան


== Արտաքին հղումներ ==
Գեհենիք բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Գյուլչոհրա Մամեդովա

Գյուլչոհրա Հուսեյն կըզը Մամեդովա (ադրբ.՝ Gülçöhrə Hüseyn qızı Məmmədova, ապրիլի 24, 1953(1953-04-24), Արարատի շրջան, Հայկական ԽՍՀ, ԽՍՀՄ), ադրբեջանցի ճարտարապետ, ճարտարապետության դոկտոր, պրոֆեսոր, Ադրբեջանի ճարտարապետության և շինարարության համալսարանի ռեկտոր։


== Կենսագրություն ==
Գյուլչոհրա Մամեդովան ծնվել է 1953 թվականի ապրիլի 24-ին Վեդի քաղաքում։ 1971 թվականին միջնակարգ դպրոցը ավարտելուց հետո ընդունվել է Ադրբեջանի Պոլիտեխնիկական ինստիտուտի ճարտարապետական ֆակուլտետ։ 1976 թվականին ավարտել է նորաստեղծ Ադրբեջանի Քաղաքացիական ինժեներների ինստիտուտի ճարտարապետության ֆակուլտետը։ 1975 թվականի սեպտեմբերին նա ընտրվել է Ադրբեջանի Քաղաքացիական ինժեներների ինստիտուտի կոմերիտմիության կոմիտեի քարտուղար։ Մինչև 1979 թվականը նա աշխատել է այդ պաշտոնում։ 1979 թվականին աշխատել է նույն ինստիտուտի հուշարձանների վերականգնման բաժնում որպես ասիստենտ։ Եղել է 1987 թվականին ավագ դասախոս, 1991 թվականին դոցենտ և 2000 թվականին պրոֆեսոր ՝նույն բաժնում։ 1999 թվականին նշանակվել է Ադրբեջանի ճարտարապետության և շինարարության համալսարանի ռեկտոր։ 1985 թվականին պաշտպանել է  թեկնածուական ատենախոսություն և 1999 թվականին ՝դոկտորական ատենախոսությունը։
2000-2005 թվականներին եղել է Ադրբեջանի Միլի Մեջլիսի պատգամավոր։ 1985 թվականից հանդիսանում է Ադրբեջանի ճարտարապետների միության անդամ։


== Ծանոթագրություններ ==
(9370) 1993 FC22

(9370) 1993 FC22, աստերոիդ աստերոիդների հիմնական գոտում։ Հայտնաբերվել է 1993 թվականի մարտի 21-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 2,430866 ա. մ., առավելագույնը մոտենում է 2,0996 ա. մ. հեռավորության վրա և հեռանում 2,7621 ա. մ.։ Արեգակի շուրջ մեկ ամբողջական պտույտ է կատարում 1384,33 երկրային օրվա ընթացքում, իր ուղեծրով շարժվելով միջինում 0,260053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9370) 1993 FC22 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մի անգամ դպրոցում (ֆիլմ)

Մի անգամ դպրոցում ֆիլմի պրեմերիան տեղի է ունեցել 2021թվականի ապրիլի 29-ին Կինոպարկում։


== Սյուժե ==
Ֆիլմը Տիգրանի մասին է, ով վատ շրջապատի ազդեցության տակ դրսևորում է իր բացասական կողմերը, հաճախակի հայտնվում է պատմությունների մեջ և չի սիրում սովորել։
Սակայն ամեն բան փոխվում է, երբ նա իմանում է, որ իրենց դպրոցը կանգնած է փակման վտանգի առաջ։ Նա հասկանում է, որ դպրոցը փրկելու միակ տարբերակը ինտելեկտուալ հեռուստամրցույթին մասնակցելն ու հաղթելն է, քանի որ դրանից հետո դպրոցը կճանաչվի լավագույն դպրոց, իսկ լավագույն դպրոցը չի կարող փակվել։ Հենց այդ ժամանակ Տիգրանին և նրա թիմակիցներին օգնության են գալիս խորհրդավոր ծերունի Վաչիկի արտասովոր գրքերը, որոնց օգնությամբ աշակերտները կարողանում են սեղմ ժամկետներում նախապատրաստվել մրցույթին՝ անկախ իհայտ եկած թաքնված չարագործից։
Ֆիլմը դինամիկ է, հետաքրքիր, անսպասելի լուծումներով և ծիծաղաշարժ իրադարձություններով լի, իսկ ամենակարևորը՝ այն սովորեցնում է գնահատել իրական արժեքները։


== Մեջբերում ==
«Ֆիլմը ոչ թե հենց դպրոցին է անդրադառնում, այլ դպրոցի միջոցով  բարձրաձայնում է  խնդիրներ, որոնք, ըստ մեզ, առկա են մեր իրականությունում։ Խոսքը երիտասարդների արժեքների, նրանց՝ հերոսների ընկալման մասին է։ Ֆիլմի խնդիրն է ընդգծել, որ երեխաները հերոսների կարող են փնտրել գրքերում, ոչ թե սոցցանցերում։  Հերոս է այն մարդը, որն ունի բարձր արժեքներ, կարողանում է լուծել խնդիրներ, միայն ուժեղ տղա չէ, այլև արդարամիտ  մարդ բոլորի նկատմամբ»,-նշում է Ավագյանն ու հավելում, որ գործողությունները զարգանում  են դպրոցում, որովհետև հենց այդտեղ են ձևավորվում արժեքները, հենց դպրոցից են կյանք մուտք գործում, ուստի պետք է  դպրոցում լուծել խնդիրները։ Ֆիլմում արժեհամակարգի ձևավորողներն են ոչ միայն ուսուցիչները, ծնողները, այլև խորհրդավոր պապիկը և նրա գրքերը։ Ներկայացվում են հայ և համաշխարհային գրականության այն նմուշները, որոնք հանրության լայն շրջանակին են ծանոթ և ընկալելի բոլորի համար:
Հանդիսատեսը կարող է տեսնել ուսուցիչների, աշակերտների ինչպես դրական, այնպես էլ բացասական կողմերը։ «Մենք կհանդիպենք ոչ այդքան պարտաճանաչ, սովորող աշակերտների, որոնք այս կամ այն խնդրի դեպքում կարող են համախմբվել  և լուծել այն, կտեսնենք ուսուցիչների տարբեր, երբեմն գրոտեսկային կերպարների»,-շեշտում է սցենարի հեղինակ` Նարեկ Ավագյանը


== Հղումներ ==
Ֆիլմի թրեյլերը
Ֆիլմի ֆեյբուքյան էջը
Ֆիլմի ինստագրամյան էջը


== Ծանոթագրություններ ==
Պուխեռա

Պուխեռա (իսպ.՝ Pujerra), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Տարածքը կազմում է 24 կմ2։ Բնակչությունը՝ 347 մարդ (2010 թվականի տվյալներով)։ Պրովինցիայի վարչական կենտրոնից գտնվում է 116  կմ հեռավորության վրա։
Պյոտր Պավլենսկի

Պյոտր Անդրեևիչ Պավլենսկի (Пётр Андреевич Павленский, մարտի 8, 1984(1984-03-08)[…], Լենինգրադ, ՌԽՖՍՀ, ԽՍՀՄ), ռուս արվեստագետ, նկարիչ-ակցիոնիստ։


== Կենսագրություն ==
Սովորել է Սանկտ Պետերբուրգի Շտիգլիցի անվան պետական գեղարվեստա-արդյունաբերական ակադեմիայում։ Համագործակցել է Ռուսաստանի քաղաքական պատմության թանգարանի հետ։ 2012 թվականին Օքսանա Շալիգինայի հետ հիմնել է «Քաղաքական քարոզչություն» առցանց հանդեսը՝ նվիրված ժամանակակից արվեստին քաղաքական համատեքստում։
2016 թ. պարգևատրվել է Վացլավ Հավելի անվան մրցանակով։


=== «Կար» ակցիան ===
Պավլենսկուն նշանավոր դարձրեց «Pussy Riot» պանկ-խմբին աջակցող ակցիան։ 2012 թվականի հուլիսի 23-ին նկարիչը թելով կարված բերանով պիկետի էր կանգնած Կազանսկի տաճարի մոտ՝ ձեռքին պաստառ։ Պավլենսկին նշում է, որ ուզում էր ցույց տալ ժամանակակից նկարչի վիճակը Ռուսաստանում` ազատ խոսքի արգելքը։
Այլ նշանավոր ակցիաներն են՝ «Մսացու», «Ֆիքսացիա», «Ազատություն» և «Անջատում»։


=== «Վտանգ» ակցիան ===
2015 թ. նոյեմբերի 9-ի գիշերը Պավլենսկին բենզին լցրեց և այրեց Լուբյանկայում ՌԴ Անվտանգության դաշնային ծառայության գլխավոր դուռը։ Երեսուն վայրկյան անց նա ձերբակալվեց։ Ըստ Պավլենսկու՝ «Լուբյանկայի այրվող դուռը ձեռնոց է, որը հասարակությունը նետում է ահաբեկչական վտանգին»։


== Ծանոթագրություններ ==


== Հղումներ ==
«Կար» ակցիան
Պավլենսկու մասին
Վայի սյուր Էն

Անվան այլ կիրառումների համար տե՛ս՝ Վայի սյուր Էն (այլ կիրառումներ)Վայի սյուր Էն (ֆր.՝ Vailly-sur-Aisne), Ֆրանսիայի հյուսիսում գտնվող համայնք, մտնում է Պիկարդիա երկրամասի կազմի մեջ, համայնքի գավառն է համարվում Էնան, համայնքի շրջանն է համարվում Վերվենը, համայնքը՝ Ֆեր ան Տարդենուա։ Գտնվում է Սուասոն քաղաքից 18 կմ դեպի արևելք և Ռեյմս քաղաքից 52 կմ դեպի արևմուտք, նաև գտնվում է Էնա գետի աջ ափին։
Համայնքի բնակչությունը 2012 թվականի մարդահամարի տվյալներով կազմել է 2 055 մարդ։


== Պատմություն ==
Վային հիմնադրվել է գալլերի կողմից։ Հնագիտական պեղումների ժամանակ համայնքի հյուսիսային հատվածներում հայտնաբերվել են մարդկանց հետքեր, որոնք դեռևս ապրել էին Հուլիոս Կեսարի ժամանակներում։ Դրանից հետո, հաջորդ դարերում Վայիի պատմության գլխավոր թատերաբեմում հայտնվել է միայն Շառլ Հաղթանակողի առաջնորդած տարիները։
Առաջին համաշխարհային պատերազմի ժամանակ Վային եղել է կռիվների էպիկենտրոնում և ավերվել է համայնքի ավելի քան 90 %-ը։


== Տեսարժան վայրեր ==
Նոտր Դամի եկեղեցին, աշխատել է XII—XIII դարերին
Քարանձավներ և քարայրներ
Համայնքի կենտրոնում գտնվող շատրվան


== Տնտեսություն ==
Զբաղված բնակչության կառուցվածքը․

գյուղատնտեսություն — 2,0 %
արդյունաբերություն — 17,5 %
շինարարություն — 4,0 %
առևտուր, տրանսպորտ և ծառայությունների ոլորտ — 48,3 %
պետական և տեղական ինքնակառավարման ծառայություններ — 28,2 %Անաշխատունակների մակարդակը (2011 թվականին) — 11,8 % (ամբողջ Ֆրանսիայում — 12,8 %, Էնայի գավառում — 15,9 %)։
1 մարդու տարեկան եկամուտը, եվրոյով (2011 թվական) — 20 041 (ամբողջ Ֆրանսիայում — 25 140, Էնայի գավառում — 21 148)։


== Ժողովրդագրություն ==
 Բնակչության թվի դինամիկա


== Աղբյուրներ ==
Национальный институт статистики
Результаты муниципальных выборов 2014 года


== Տես նաև ==
Ֆրանսիայի շրջանների ցանկ


== Պատկերասրահ ==

		


== Ծանոթագրություններ ==
Ֆուտբոլի Անգլիայի գավաթ 2012-13

Ֆուտբոլի Անգլիայի գավաթ 2012-13 (անգլ.՝ 2012-13 FA Cup), Ֆուտբոլի Անգլիայի գավաթի 132-րդ խաղարկությունն է, որում հաղթեց «Ուիգան» ֆուտբոլային ակումբը։


== Եզրափակիչ ==


== Արտաքին հղումներ ==
Ֆուտբոլի Անգլիայի գավաթը TheFA.com կայքում։ (անգլ.)
Սինագուրի

Սինագուրի (վրաց.՝ სინაგური), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 1150 մետր բարձրության վրա։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 36 մարդ։


== Ծանոթագրություններ ==
Հարտ շրջան (այլ կիրառումներ)

Հարտ շրջան, կարող է վերաբերել՝

Հարտ շրջան - ԱՄՆ Կենտուկի նահանգի 105 վարչական միավորներից մեկը
Հարտ շրջան - ԱՄՆ Ջորջիա նահանգի 159 վարչական միավորներից մեկը
Հիմնադրային շահույթ

Հիմնադրային շահույթ, բաժնետիրական ընկերություն հիմնելու կամ այն ընդլայնելու նպատակով վաճառված բաժնետոմսերի գների գումարի և ձեռնարկության մեջ ներդրված կապիտալի իրական գումարի տարբերություն, որը շահույթի ձևով յուրացնում են այդ ընկերության հիմնադիրները։ Ձևավորվում է երկու եղանակով, երբ բաժնետոմսերը վաճառվում են իրենց անվանական արժեքից բարձր կուրսով, և երբ թողարկված բաժնետոմսերի անվանական արժեքը գերազանցում է ձեռնարկության մեջ ներդրված փաստացի կապիտալին (կապիտալի «նոսրացման» եղանակ)։ Հիմնադրային շահույթ վերջին դեպքում է ստացվում նույնիսկ բաժնետոմսերի կուրսը դրանց անվանական արժեքները համընկնելիս։
Տեզե Էզի

Տեզե Էզի (ֆր.՝ Taizé-Aizie), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 561 մարդ, բնակչության խտությունը` 37.88 մարդ/կմ²։ Բնակավայրը զբաղեցնում է 14.81 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ հարավ-արևմուտք, Պուատիե քաղաքից` 60 կմ հարավ, Անգուլեմ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 371 աշխատունակ (15-64 տարեկան) բնակիչ, որոնցից ակտիվ էին 285-ը, իսկ ոչ ակտիվները` 86։ Ակտիվության ցուցանիշը կազմում է 76,8 %։ 285 աշխատունակ մարդկանցից աշխատել է 261 անձ (150 տղամարդ և 111 կին)։ Գործազուրկ են եղել 24 անձ (7 տղամարդ և 17 կին)։ 86 անաշխատունակներից 19-ը եղել են աշակերտներ կամ ուսանողներ, 46-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ծառապաշտություն

Ծառապաշտություն, բնապաշտական-ոգեխոսական հավատալիք։ Տոհմային ժամանակներից տարածված է եղել բազմաթիվ ցեղերի ու ժողովուրդների մեջ։ Բարդին, եղևնին, կաղնին, ձիթենին, մայրին, սոսին և այլ ծառեր համարվել են ոգիների բնակարան, աստվածների ժամադրավայր։


== Ծառապաշտությունը Հին Հունաստանում ==
Հին հույները հավատում էին, որ ծառերի ոգիները՝ պատգամախոս դրուիդներն (դրիադներ) ու դրուիդուհիները, հովանավորում են ծառեր աճեցնող ու խնամող մարդկանց։ Նրանց պատկերացմամբ Զևսի հնագույն տաճարը եղել է Եպիրոս նահանգի Դոդոնյան անտառի հսկա կաղնին։ Հավատացյալներն ունկնդրելով Դոդոնյան կաղնու սաղարթների սոսափյունը՝ պատգամախոս ոգիների «կամքով» արել են զանազան գուշակություններ։ Հին հույները սոսի (սուսի) ծառը նվիրաբերել են Ապոլլոնին, լատինացիք՝ Պահապան ոգուն, իսկ ծննդյան օրերին մերձավորները միմյանց նվիրել են սոսու ճյուղերից հյուսված պսակներ։


== Ծառապաշտությունը Հին Հայաստանում ==
Ծառապաշտությունը կարևոր տեղ է գրավել նաև հին հայոց կրոնում։ Հավիտենական սրբության, օրհնության և անմեղության խորհրդանիշ «Կենաց ծառի» պաշտամունքը Հայկական լեռնաշխարհի բնակչության մեջ տարածված է եղել վաղ ժամանակներից։ Սոսիի պաշտամունքի գլխավոր տաճարատեղին եղել է Արմավիր մայրաքաղաքը։ Ըստ հայ ավանդական պատմության՝ Արա Գեղեցիկի թոռ Անուշավանը կրել է նաև Սոսի նվիրական անունը, որովհետև հայրը՝ Արա Արայանը, նրան նվիրել էր Արմավիրի Սոսի տաճարին։
Սուսի (Սոսի) անունով տաճարները գոյություն են ունեցել Ուրարտու պետության ժամանակ (մ.թ.ա. IX-VI դարեր)։ Իսկ Էրեբունի (Արին բերդ) քաղաքատեղում պեղվել է Սուսի անունը կրող տաճար՝ զարդարված սրբազան ծառերի որմնանկարներով, ծառերի մոտ կատարվող զոհաբերությունների տեսարաններով։ Արմավիրը բոլորված է եղել ձեռատունկ սոսիներով, որոնց սաղարթների սոսափյունից և ճյուղերի շարժումներից հին հույների նման գուշակություններ են արել հեթանոս հայերը։
Ծառապաշտությունը, որոշ ձևափոխություններով, գոյատևել է քրիստոնեության ժամանակ։ Ամանորի և Ծաղկազարդի (Ծառզարդար) տոներին հայերն իրենց տները, անգամ եկեղեցիները զարդարել են ծառերի դալար ճյուղերով։ Ներսես Շնորհալին վկայում է, որ Սամոսատա քաղաքի հայ աղանդավորների՝ արևորդիների մեջ XII դ. պահպանվում էր բարդի ծառի հնավանդ պաշտամունքը։


== Ծառապաշտությունն այժմ ==
Ծառապաշտությունը տակավին դրսևորվում է մեր օրերում, հավատացյալները «սրբազան» ծառը զարդարում են ժապավեններով, տիկնիկներով, այլ զոհանվերներով, աղոթում են նրա մոտ, զոհում կենդանիներ, շուրջը պտտվելով՝ ապաքինում աղերսում։ Ծառապաշտության վերապրուկ է նաև տարեմուտի տոնին տները դալար ծառերով զարդարելու սովորույթը։


== Տես նաև ==
Ծառ
Ծառագիտություն
Էթենդորֆ

Էթենդորֆ (ֆր.՝ Ettendorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 819 մարդ, բնակչության խտությունը` 129.18 մարդ/կմ²։ Բնակավայրը զբաղեցնում է 6.34 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 29 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 563 աշխատունակ (15-64 տարեկան)  բնակիչ, որոնցից ակտիվ էին 447-ը, իսկ ոչ ակտիվները` 116։ Ակտիվության ցուցանիշը կազմում է 79,4 %։ 447 աշխատունակ մարդկանցից աշխատել է 426 անձ (222 տղամարդ և 204 կին)։ Գործազուրկ են եղել 21 անձ (9 տղամարդ և 12 կին)։ 116 անաշխատունակներից 37-ը եղել են աշակերտներ կամ ուսանողներ, 50-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեպիչ (այլ կիրառումներ)

Սեպիչ, կարող է վերաբերել՝

Սեպիչ - գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Սեպիչ - գյուղ Ռուսաստանի Պերմի երկրամասի Վերեշչագինսկի շրջանի կազմում։
Եգորո-Չերնոյարովսկի (Կաշարսկի շրջան)

Եգորո-Չերնոյարովսկի (ռուս.՝ Егоро-Чернояровский), գյուղ Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Ռեյնալդո Բինյոնե

Ռեյնալդո Բենիտո Անտոնիո Բինյոնե Ռամայոն (Reynaldo Benito Antonio Bignone Ramayónիսպ.՝  հունվարի 21, 1928(1928-01-21), Morón, Բուենոս Այրես, Արգենտինա - մարտի 7, 2018(2018-03-07), Բուենոս Այրես, Արգենտինա),  արգենտինացի ռազմական և քաղաքական գործիչ, Արգենտինայի ինքնահռչակ նախագահ (1982 թվականի հուլիսի 1-ից մինչև 1983 թվականի դեկտեմբերի 10-ը), գեներալ, Արգենտինայի վերջին ռազմական բռնապետը, ով հարկադրված եղավ երկիրը կարճ ժամանակով կառավարելուց հետո իշխանությունը փոխանցել Ռաուլ Ալֆոնսինի կառավարությանը։ Ժամանակակից Արգենտինայում ինչպես ռազմական խունտայի մյուս գործիչների, այնպես էլ նրա անունը  հանված է երկրի նախագահների ցուցակից։


== Կենսագրություն ==
Բինյոնեն ինքն իրեն Արգենտինայի նախագահ հռչակեց այն բանից հետո, երբ Մալվինյան (Ֆոլկլենդյան) կղզիների համար անգլիացիների դեմ մղված պատերազմում արգենտինացիները պարտություն կրեցին, և ժողովրդական դժգոհ զանգվածների բազմահազարանոց հզոր ցույցերի ճնշման տակ Լեոպոլդո Գալտիերին հարկադրված եղավ հրաժարվել երկրի նախագահի պաշտոնից։ Սակայն Բինյոնեին չհաջողվեց ժողովրդի դժգոհության ալիքը հանդարտեցնել. մարդկանց ուշադրությունը ներքին քաղաքական հիմնախնդիրներից շեղող պատերազմական գործողությունները դադարել էին, իսկ զանգվածների՝ գրեթե նույն ուժգնությամբ շարունակվող փողոցային ելույթները ակնբախորեն ցույց էին տալիս, որ ժողովրդավարական արժեքներին վերադարձը այլևս անխուսափելի է։ Բինյոնեն փորձ արեց դեպի ժողովրդավարություն վերադարձը պայմանավորել 1976-1983 թվականներին՝ այսպես կոչված՝ «կեղտոտ պատերազմի» տարիներին իշխած ռազմական վարչակարգերի կողմից թույլ տրված մարդու իրավունքների վայրագ ոտահարումների հետաքննության գործընթացում  սահմանափակումներ մտցնելով, սակայն Արգենտինայի քաղաքական կուսակցությունները մերժեցին նրա առաջարկությունները։ Նախագահի պաշտոնում Բինյոնեին հաջորդած Ռաուլ Ալֆոնսինի կառավարման երրորդ տարում՝ 1985 թվականին, Արգենտինայի վերջին ռազմական բռնապետին մեղադրանք առաջադրվեց մարդկանց զանգվածաբար առևանգելու, խոշտանգելու, սպանելու համար։ Սակայն 1986 թվականին նա ազատ արձակվեց։
1999 թվականի հունվարին Բինյոնեն դարձյալ դատապարտվեց։ 2006 թվականին բանտարկությունը փոխարինվեց տնային կալանքով, բայց 2007-ին նա կրկին բանտ նետվեց՝ խունտայի կառավարման տարիներին մարդու իրավունքների նկատմամբ կատարած ոտնձգությունների համար։ 2010 թվականի ապրիլին նա դատապարտվեց 25 տարվա ազատազրկման։
Հաջորդ տարվա մարտի 1-ին մեկնարկեց Բինյոնեի և Արգենտինայի ևս մեկ նախկին նախագահի՝ Խորխե Վիդելայի նկատմամբ հերթական դատական գործընթացը։ Նրանց մեղադրանք էր առաջադրվել այն բանի համար, որ քաղաքական դրդապատճառներով բանտերը նետված այլախոհ կանանցից խլել էին նորածին՝ մի քանի օրական երեխաներին, մայրերին մեծ մասամբ դաժանաբար սպանել, այդ թվում՝ ինքնաթիռներից ծովը նետելով։ 2012 թվականի հուլիսին արգենտինական դատարանը երկուսին էլ մեղավոր ճանաչեց մեղսագրված հանցանքների մեջ։ Բինյոնեն դատապարտվեց 30 տարվա ազատազրկման։ 2016 թվականի մայիսին «Կոնդոր» գործողության հետ կապված դատական գործի քննությամբ նրա բանտարկության ժամկետը դատարանի վճիռով ավելացվեց ևս 20 տարով:.
Ռեյնալդո Բենիտո Բինյոնեն մահացել է բանտում, 2018 թվականի մարտի 7-ին, 90 տարեկան հասակում։


== Ծանոթագրություններ ==
Դենիել Ցուի

Դենիել Ցուի (անգլ.՝ Daniel Chee Tsui, փետրվարի 28, 1939(1939-02-28), Baofeng County, Q9574863?, Չինաստանի Հանրապետություն), ամերիկացի ֆիզիկոս, աշխատել է Փրինսթոնի համալսարանում։ 1998 թվականի Ֆիզիկայի Նոբելյան մրցանակի դափնեկիր։ Մրցանակը նրան շնորհվել է համատեղ Ռոբերտ Լաֆլինի և Հորստ Շտորմերի հետ, «նոր ձևի խաթարումներով քվանտային հեղուկի հայտնաբերման համար, որոնք ունեն տրոհվող էլեկտրական լիցք»։ զբաղվել է բարակ թիթեղների էլեկտրական հատկությունների, կիսահաղորդիչների միկրոկառուցվածքով և պինդ մարմնի ֆիզիկայի բնագավառներում հետազոտություններով։


== Կենսագրություն ==
Միջնակարգ կրթությունը ստացել է Հոնգ-Կոնգում։ 1958 թվականից սովորել է ԱՄՆ-ի Իլինոյս նահանգի Ռոք-Այլենդ քաղաքում գտնվող Ավգուստինի քոլեջում։ Ավարտել է Ֆի-Վետա-Կապա միության համալսարանը։ 1967 թվականին Չիկագոյի համալսարանում ստացել է դոկտորական աստիճան։ 1968-ից 1982 թվականները աշխատել է Բելլի լաբորատորիաների պինդ մարմնի էլեկտրոնիկայի լաբորատորիայում։ 1982 թվականից աշխատում է Փրինսթոնի համալսարանում որպես էլեկտրոտեխնիկայի պրոֆեսոր։
1982 թվականին ուժեղ մագնիսական դաշտերում գերցածր ջերմաստիճանի պայմաններում կիսահաղորդիչային հետերոկառուցվածքների հետազոտությունների ընթացքում հայտնաբերել է Հոլի տրոհվող քվանտային էֆեկտը (Նոբելյան մրցանակ)։
Հանդիսանում է ԱՄՆ գիտությունների ազգային ակադեմիայի պատվավոր անդամ 1987 թվականից, և Զարգացող երկրների գիտությունների ակադեմիայի (TWAS) անդամ 1999 թվականից։


== Հասարակական գործունեություն ==
2016 թվականին, այլ նոբելյան մրցանակի դափնեկիրների հետ ստորագրել է բաց նամակ ուղղված Գրինփիս-ին, Միավորված ազգերի կազմակերպությանը և աշխարհի պետությունների կառավարություններին, որը կոչ էր անում դադարեցնել պայքարը Գենետիկորեն մոդիֆիկացված օրգանիզմների դեմ։


== Ծանոթագրություններ ==


== Արտաքին հղումներ ==
Դ. Ցուիի ինքնակենսագրությունը Նոբելյան կոմիտեյի կայքում (անգլ.)
Դ. Ցուիի Նոբելյան դասախոսություն (անգլ.)
Դ. Ցուի։ «Անկանոնության և փոխազդեցության հարաբերությունը երկչափ էլեկտրոնային գազում, որը տեղադրված է ուժեղ մագնիսական դաշտում»։ Նոբելյան դասախոսություն // «Ֆիզիկական գիտությունների հաջողություններ», հատոր 170, թողարկում 3, մարտ 2000
Դ. Ցուիի էջը Փրինստոնի համալսարանի կայքում (անգլ.)
Չարբախ (մետրոյի կայարան)

Անվան այլ կիրառումների համար տե՛ս՝ Չարբախ (այլ կիրառումներ)
«Չարբախ», Երևանի մետրոպոլիտենի կայարան, որը բացվել է 1996 թ. դեկտեմբերի 26-ին։ Հաջորդում է «Շենգավիթ» կայարանին և այդ կայարանից ճյուղավորվող միակ ու վերջին կայարանն է։ Գտնվում է Երևանի Շենգավիթ համայնքում և դուրս է գալիս Շիրակի և Արարատյան փողոցներ։ Ունի ելք դեպի Արարատյան փողոց։ Մոտակայքում է «Էրեբունի» օդանավակայանը։ Հայաստանի անկախանալուց հետո կառուցված միակ կայարանն է։


== Կառամատույց ==
Երևանի մետրոպոլիտենի ամենանոր ու ամենաէժան կայարանն է։ Վերգետնյա է, մեկ ուղով։ Կառամատույցի մետաղական տանիքը հենվում է գլանաձև սյուներին, որոնց վրա տեղադրված են գնդաձև լուսամփոփներ։ Կայարանը փակուղային է. երեք կողմից շրջափակված է երկաթբետոնե պարիսպով։ Ելքը կողքից է դեպի դրամարկղերով նախասրահ։
Ճարտարապետն է Վալտեր Մնացականյանը։


== Տես նաև ==
Երևանի մետրոպոլիտեն
Տրանսպորտը Երևանում


== Ծանոթագրություններ ==


== Արտաքին հղումներ ==
Նյութ կայարանի մասին metroworld.ruz.net կայքում
Ամերիկանկա (գյուղ, Նախոդկա քաղաքային օկրուգ)

Ամերիկանկա (ռուս.՝ Американка), գյուղ Ռուսաստանի Պրիմորիեի երկրամասի Նախոդկա քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քինսիի սանդղակ

Քինսիի սանդղակը, որը նաև հայտնի է Տարասեռական-նույնասեռական չափման սանդղակ, սանղակ է, որը նախատեսված է նկարագրելու համար անձի սեռական փորձառությունը կամ արձագանքը որոշակի ժամանակում։ Այն հաշվվում է 0-ից, որը նշանակում է բացառապես տարասեռական, մինչև 6, որը նշանակում է բացառապես նույնասեռական։ Ալֆրեդ Քինսիի երկու հաշվետվություններում էլ X է նշանակվում, երբ անձը չունի որևէ սոցիո-սեռական կապեր կամ արձագանքներ։


== Նկարագրություն ==
Ներկայացնելով սանդղակը՝ Քինսին գրում է.

Արուները չեն ներկայացնում երկու ծայրահեղ բնակչություններ՝ տարասեռական և նույնասեռական։ Աշխարհը բաժանված չէ ոչխարների և այծերի։ Դա կենդանաբանության ֆունդամենտալ հասկացություն է, որ բնությունում հազվադեպ են ծայրահեղ կատեգորիաները... Կենդանի աշխարհը իր բոլոր ասպեկտներով կոնտինուում է։ Ցանկանալով ընդգծել աստիճանականությունը բացարձակ տարասեռական և բացարձակ նույնասեռական պատմությունների միջև, ցանկալի եղավ զարգացնել մի տեսակ դասակարգություն, որը կարող էր հիմնված լինել տարասեռական և նույնասեռական փորձառությունների և արձագանքների համեմատական չափաքանակի վրա յուրաքանչյուր պատմության մեջ։ Անձը կարող է գտնվել այս սանդղակի որևէ կետում իր կյանքի որևէ շրջանում։ Յոթ կետանոց սանդղակը ավելի է մոտենում մարդկանց սեռական փորձառությունների և արձագանքների տարատեսակների բազմազանությունը ցույց տալուն, որն իրականում գոյություն ունի։
— Քինսի, 1948 թվական, 639, 656 էջեր


== Սանդղակը ==
Քինսիի սանդղակը տատանվում է 0-ից, որը բնութագրում է անձանց, ովքեր իրենց համարում են բացառապես տարասեռական՝ առանց որևէ փորձառության կամ սեռական գործողության ցանկության սեփական սեռի հետ, մինչև 6-ը, որը բնութագրում է անձանց, ովքեր իրենց համարում են բացառապես նույնասեռական՝ առանց որևէ փորձառության կամ սեռական գործողության ցանկության հակառակ սեռի հետ։


== Բացահայտումներ ==
Տղամարդիկ. 20-35 տարեկան եվրոպոիդ տղամարդկանց 11.6%-ը իրենց բնութագրել են 3՝ ըստ սանդղակի, իրենց կյանքի այդ փուլում։ Ուսումնասիրությունը նաև պարզել է, որ ամերիկացի տղամարդկանց 10%-ը քիչ թե շատ մեծապես նույնասեռական են՝ նվազագույնը 16-ից 55 տարեկան հատվածում և սանդղակում բնութագրվում են 5 կամ 6։
Կանայք. 20-35 տարեկան չամուսնացած կանանց 7 և նախկինում ամուսնացած կանանց 4%-ը իրենց կյանքի այդ փուլում իրենց բնութագրել են որպես 3։ 20-35 տարեկան կանանց 2-ից 6%-ը բնութագրվում է որպես 5, իսկ 1-ից 3%-ը՝ որպես 6։


== Ծանոթագրություններ ==
Օոնգա

Օոնգա (էստ․՝ Oonga), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նագուրու

Նագուրու (վրաց.՝ ნაგურუ), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 280 մետր բարձրության վրա։ Շրջկենտրոն Ծալենջիխայից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 320 մարդ։


== Ծանոթագրություններ ==
Թոհոն ամրոց

Թոհոն ամրոց (արտասանվում է "toh-hon", երբեմն գրվում նաև 'Tolquhoun'), ամրոց Աբերդինշայրում, հյուսիս-արևելյան Շոտլանդիայում։  Գտնվում է Փիթմեդենից մոտավորապես 1․5 մղոն (2․4 կմ) հյուսիս-արևմուտք, իսկ Թարվեսից 2 մղոն (3․2 կմ) հարավ։ Ամրոցը կառուցվել է Ուիլյամ Ֆորբսի՝ Թոհոնի 7-րդ կալվածատիրոջ կողմից 1584 և 1589 թվականների ընթացքում, որպես ընդարձակում ավելի վաղ կառուցված ու որպես Փրեսթոնի աշտարակ հայտնի աշտարակավոր տան։ Չնայած այժմ ավերված է, ամրոցը նկարագրվել է որպես «շոտլանդական Վերածննդի ամենաբնութագրական ամրոց»։ Գտնվում է «Պատմական Շոտլանդիայի» հսկողության տակ ու բաց է հանրության առջև։


== Պատմություն ==
Փրեսթոնի աշտարակը կառուցվել է վաղ 15-րդ դարում կա՛մ սըր Հենրի Փրեսթոնի, կա՛մ նրա փեսա սըր Ուիլյամ Ֆորբսի կողմից, որը 1420 թվականին սըր Հենրիի մահից հետո ժառանգել էր Փրեսթոնի տարածքների մի մասը։ Նրա ժառանգորդ Ոիլյամ Ֆորբսը՝ Թոհոնի 7-րդ կալվածատերը (մահ․ 1596), 1584 թվականին սկսել է աշխատել նոր ամրոցի վրա, պահպանելով Փրեսթոնի աշտարակը, բայց ավելացնելով նոր, ավելի հարմարավետ բնակտարածք։ Նա նաև կարգի է բերել տան շրջակայքի այգիներն ու զբոսայգիները։ Թագավոր Ջեյմս VI-ը հյուրընկալվել է Թոհոնում 1589 թվականին։ Բակի շուրջը կառուցվել են նոր կառույցներ, ներառյալ շքեղ պահակատունն ու առաջին հարկի նախասրահը։ Պահակատան վրայի գրառումը նշում է, որ «Այս ամբողջ աշխատանքը, բացի հին աշտարակից, սկսվել է 1584 թվականի ապրիլի 15-ին Ուիլյամ Ֆորբսի կողմից ու ավարտվել նույնպես նրա կողմից 1589 թվականի հոկտեմբերի 20-ին»։ Լինելով «Վերածննդի անձի» բնակավայր, Թոհոնն ավելի շուտ նախագծված էր ցուցադրման, քան թե պաշտպանության համար և հանդիսանում էր քարտաշ-ճարտարապետ Թոմաս Լեփերի կամ Լեյփերի աշխատանքը։  Լեփերին բնորոշ եռակի կրականցքերը գլխավոր մուտքի կողամասերում են, դրանցից կարելի է տեսնել նաև մոտակայքում գտնվող Արնեյջ և Դին ամրոցներում, Այրշայրում։ Նաև արտասովոր է գլխավոր դահլիճի քարե հախճասալե հատակը։
Ուիլյամ ֆորբսի մահից հետո նրա ժառանգորդները շարունակում էին զբաղեցնել Թոհոնը մինչև 1718 թվականը, երբ նրանք ստիպված էին տեղափոխվել պարտքերի պատճառով, որոնք առաջացել էին Դարյենյան նախագծի ձախողման պատճառով։ Հետագայում ամրոցը քայքայվել է ու այժմ ավերակ է։ Այն գտնվում է «Պատմական Շոտլանդիայի» պաշտպանության տակ ու բաց է հանրության առջև։ Թոհոնը նաև ազգայնորեն կարևոր հուշարձան է։


== Նկարագրություն ==
Գլխավոր մուտքը ամրոցի հյուսիսային կողմում է, իսկ Փրեսթոնի աշտարակը կազմում է հյուսիս-արևելյան անկյունը։ Նախասրահն զբաղեցնում է արևմտյան թևի առաջին հարկը,  մինչդեռ գլխավոր սրահը հարավային թևում է, որտեղ կարելի  է բարձրանալ բակի աստիճաններով։ Հարավ-արևելյան աշտարակում բանտ է եղել։ Գլխավոր քառանկյուն բակից դեպի հյուսիս գտնվում է պարսպապատ արտաքին բակը աղավնատան մնացորդներով։

		
		
		
		


== Ծանոթագրություններ ==

Historic Scotland Education (n.d.)։ Investigating Tolquhon Castle։ Information for Teachers 


== Արտաքին հղումներ ==
Historic Environment Scotland: Visitor guide
Mark 82

Mark 82, ամերիկյան ավիացիոն ռումբ, որ մշակվել է 1950-ական թվականներին։
Ռումբն ունի 227 կգ անվանական զանգված, սակայն նրա փաստացի զանգվածը տատանվում է՝ կախված ձևափոխումներից։ Կմախքը պատրաստվում է մետաղից։ Այն լցված է 87 կգ Տրիտոնալ պայթուցիկ նյութով։ Мk 82-ը լազերային նշանառությամբ GBU-12, GBU-38 JDAM ռումբերի մարտական մասն է։


== Նշանառության համակարգ ==
Ռումբի նշանառության համար թռիչքի հետագծի ավարտական հատվածում կիրառվում է նշանառության KMU-368B (Laser Guided Bomb Kit WS-212D) լազերային բլոկ, որ մշակել և արտադրել է Texas Instruments, Inc. ընկերությունը (Դալլաս, Տեխաս)։


== Համագործակցած կառույցներ ==
Ռումբի մշակման ու արտադրման գործընթացին մասնակցել են հետևյալ կապալառուները (հատացված բյուջետային միջոցները նշվել են հատկացման պահի փոխարժեքով 1969 թվականի տվյալներ).

General Dynamics — գլխավոր կապալ
American Machine & Foundry Co., Յորք, Փենսիլվանիա — Mk 82 Mod 1 ռումբերի կմախքների արտադրություն ($6.697.690)
Atlas Fabricators, Inc., Լոնգ Բիչ, Կալիֆոռնիա — Mk 82 ռումբերի համար պալլետների արտադրություն($1.603.362);
Borg Warner Corp., Չիկագո, Իլինոյս — ($17.389.100)
Intercontinental Manufacturing Company, Գարլենդ, Տեխաս — Mk 82 Mod 1 ռումբերի կմախքների արտադրություն ($18.320.440)
Norris Industries, Լոս Անջելես, Կալիֆոռնիա — Mk 82 Mod 1 ռումբերի կմախքների արտադրություն ($53.182.140)
StraightLine Manufacturing Co., Քորնուելս Հայտս, Փենսիլվանիա — Mk 82 Mod 1 ռումբերի պոչաթևերի արտադրություն ($8.226.988)
United States Steel Corp., ՄԱքիսպորտ, Փենսիլվանիա — Mk 82 Mod 1 և Mod 2 ռումբերի կմախքների արտադրություն ($3.741.600)


== Տես նաև ==
Mark 81
Mark 83
Mark 84


== Ծանոթագրություններ ==


== Արտաքին հղումներ ==
Defense Industry Bulletin/. — Washington, D.C.: US Department of Defense, Office of the Assistant Secretary of Defense. 1969. (անգլերեն)
Վերին Կուրտուչակ

Վերին Կուրտուչակ, գետ Ռուսաստանում, գտնվում է Ալթայի հանրապետության տարածքում։ Գետաբերանը 26 կմ է։ Գետի երկարությունը 10 կմ։ 
Տվյալներն ըստ ջրային ռեսուրսների ֆեդերատիվ տեսչության.։

Ջրային օբյեկտի, պետական ջրային գրանցման կոդը- 13010100312115100006527
Հիդրոլոգիական ուսումնասիրությունների կոդը- 115100652
Ավազանի կոդը- 13.01.01.003
Հիդրոլոգիական ուսումնասիրությունների հատորի համարը- 15


== Ծանոթագրություններ ==